Frisk Asker Ishockey

Frisk Asker Ishockey er en norsk ishockeyklubb underordnet Idrettsforeningen Frisk Asker, som ble stiftet den 5. februar 1922. Frisk Asker er en av de eldste hockeyklubbene i Norge, og spiller sine hjemmekamper i Varner Arena. Klubbens hjemmedrakt er oransje trøye med sorte detaljer, sort bukse og oransje strømper, mens bortedrakten består av hvit trøye med oransje og sorte detaljer, sort bukse og hvite strømper med sorte og oransje detaljer.


== Historie ==
Idrettsforeningen Frisk Asker er en av de eldste ishockeyklubber i Norge som ble stiftet den 5. februar 1922. Frisk Asker sitt a-lag deltok for første gang i 1. divisjon 1946/47 sesongen.  Fram til 1960-70-tallet, spilte Frisk for det meste i de lavere divisjoner. I 1968 ønsket Bonde Bjørn Mortensen å gi noe tilbake til samfunnet ved å bygge en innendørs skøytebane i Asker. Det var den første i sitt slag i Oslo-området, og ga klubben en enorm løft.


=== Storhetstiden (1969-1980) ===

Askerhallen ble åpnet 31. august 1969 og førte til en serie hendelser som skulle bringe Frisk til toppen av Norsk ishockey i løpet av bare noen få år. I Asker var fasilitetene første klasse, men spillermateriale var mangelvare. I Oslo hadde en klubb kalt «IK Tigrene» nøyaktig motsatte problemer, så de to klubbene besluttet å slå seg sammen. Frisk steg umiddelbart å bli en av de beste lagene i 1. divisjon. I mai 1972 ble Askerhallen sterkt skadet i en brann. Bjørn Mortensen ønsket å fortsette sitt engasjement, og har gjenoppbygd Askerhallen. Den «Nye Askerhallen» ble åpnet i 1973.

Syttitallet viste seg å være de mest suksessrike årene for Frisk, med sentrale spiller som Olav Dalsøren, Thor Martinsen, Morten Sethereng, Thore Wålberg, Nils Nilsen, Bjørn Erik Olsen, Vidar Johansen og Morten Johansen som fikk Gullpucken i 1975. Bidro stort til at klubben ble seriemestere hele fem ganger på 1970 tallet 1973/74, 1975/76, 1976/77, 1977/78. Frisk Asker vant det Norske mesterskap i 1975 og 1975.


=== 1980-tallet: I øverste divisjonen ===
Gjennom åttitallet var Frisk i den øverste divisjonen, og utmerket seg med å produsere talentfulle ishockey spillere som blant annet Dag Høyem, Pål Martinsen, Marius Voigt og Ketil Wold. Anført av den inspirerende treneren Barry Smith gjorde de et bra sluttspill i 1986.


=== 1990-tallet: økonomiske problemer, nedrykk og Asker Hockey ===
På de mest, men de klarte ikke å gjøre noen reell innvirkning og økonomiske problemer førte klubben inn i en resesjon og til slutt nedrykk på midten av nittitallet. En fusjon med den lokale klubben Holmen Ishockey, under navnet Asker Hockey viste seg mislykket.
Asker Hockey var et forsøk på å få fart på ishockeyen i Asker og var en overbygning mellom eliteklubben Frisk og breddeklubben Holmen. Etter tunge Frisk-år hadde de havnet i samme divisjon. Nysatsingen startet med Eliteserieplass og byttet ut Frisks kjente orange og blå farger med det like spektakulære turkis og rødt! Asker overrasket i sin første sesong og tok seg videre fra Eliteseriens første del på bekostning av Trondheim Ishockeyklubb. Samarbeidet raknet og Frisk Asker kom tilbake til eliten under eget flagg to år senere. I 1994 byttet Frisk navn til Frisk Tigers og fikk grønne og hvite drakter.


=== 1995−2009: De beste lagene i ligaen ===

Året 1995 var Frisk Tigers tilbake i den øverste ligaen på sine egne føtter. Med Finlandssvensk-talene Henri Hamberg som trener, den eneste som var betalt resten av spilleren spilte gratis den første sesongen. Høsten 1999 ble Serge Boisvert ansatt som trener og sentrale spillere som Sergej Pusjkov, Kyle McDonough, Henrik Aaby, Vidar Wold og Johnny Nilsen var med å bidra til stabliltet. Med lokal forankring og med stadig mer popularitet, går klubben inn i det nye årtusenet som en av de beste lagene i ligaen. I 2002 kunne Frisk Tigers endelig feire sitt tredje NM-gull etter å ha slått Storhamar Dragons i en meget spennende finale. Et selvmål i skøyta på Storhamars COBA, i den 5. og avgjørende finale gjorde at Frisk Tigers ble Norgesmestere 2002. Med publikumsrekorden i Askerhallen 3 200 benket seg i hallen og så Frisk Tigers vinne 1-0 med Christian Dahl-Andersen som  målscorer.
Etter å ha fullført oppdraget, klarer ikke Frisk Tigers å gjenoppbygge samme suksessen, og for de neste par sesongene blir resultatene langsomt forverret. Fremdeles med en av de beste ungdoms akademier i norsk hockey, jobbet Frisk Asker hardt for å vende tilbake til øverste nivå med begrensede ressurser. Med Sune Bergman på benken å sentrale spiller som brødrene Cam og Chris Abbott, Mats Aasen, Marcus Eriksson, Ricard Fjell, Johnny Nilsen, Robin Dahlstrøm, Joachim Flaten og Halvor Hårstad-Evjen som voktet buret. Ble Frisk Asker seriemestere 2007/2008 sesongen. 2008 fikk Frisk Asker NM-sølv etter 3–2 tap i sudden death mot Storhamar Dragons, og totalt 4–2 i kamper. Johnny Nilsen la opp i 2009 etter 643 spilte kamper, da hadde Nilsen spilt i klubben siden 1991.


=== 2010−2015 De magre år ===

Våren 2010 byttet Frisk Tigers navn tilbake til Frisk Asker og fikk klubbens hjemmedrakt er oransje trøye med sorte detaljer, sort bukse og oransje strømper, mens bortedrakten består av hvit trøye med oransje og sorte detaljer, sort bukse og hvite strømper med sorte og oransje detaljer. I mai 2010 ble Frisk Asker Elite AS opprettet, som følge av krav fra Norges Ishockeyforbund, at alle lag i eliteserien skal skille den kommersielle driften fra den sportslige virksomheten i lagene. I 2015 ble imidlertid dette AS-et slått konkurs, og klubben tok selv over driften.Sportslig gikk klubben inn i en tung periode, og i 2010/11 endte laget på 7.-plass i GET-ligaen. Året etter endte laget helt sist, og greide med et nødskrik å berge plassen i den øverste divisjonen etter å ha vunnet playoff kampen mot MS. I 2012/13 ble det en godkjent 5.-plass, men året etter ble det igjen en 7.-plass. I 2014/15 spilte klubben seg til en 4.-plass i serien, etter å ha tapt noe overraskende i sudden mot Stjernen i siste seriekamp. Det viste seg imidlertid at laget hadde brukt en spiller uten gyldig lisens gjennom hele sesongen, noe som førte til poengtrekk og 6.-plass på tabellen som en følge av dette.


=== 2015−2021 hockeyfeber i Asker ===

Frisk Asker fikk en positiv oppsving, Anders Bastiansen var tilbake i klubben etter et lengre opphold i Svensk ishockey og det ble en tredjeplass for 2015/16, men likevel ble Frisk Asker slått ut i kvartfinalen av Vålerenga, dette var den tredje gangen på rad at Frisk ble utslått av Vålerenga.
Våren 2017 spilte Frisk Asker Finale mot Stavanger Oilers etter å slått ut først Vålerenga og så Lillehammer, men det ble tap mot Stavanger-klubben 4-2 i kamper. Dette var Frisk Asker første NM-finale siden 2008.
Sesongen-2018/19 kom Patrick André Bovim tilbake fra Sparta, Endre Medby, samt ferske Norgesmester for Storhamar Hampus Gustafsson til klubben. Det ble en trøblete sesong for Frisk Asker som havnet på 5. plass i serien. Det var lite penger i klubben, færre tilskuere og treneren Scott Hillman ble oppsagt, mitt i sesongen. Da Hillman forsvant, kom Jan André Aasland inn. Han var opprinnelig assistenttrener og ble med sine 29 år Get-ligaen yngste hovedtrener. Han ble en slags redningsmann, Frisk Asker klarte å skapt hockeyfeber i Asker. 
Frisk slo både ut føsrt Lillehammer i kvarten og senere seriemestere Vålerenga i semifinale og kom til NM i ishockey 2019 der de møter stor favoritten Storhamar. 15. april 2019 vinner Frisk Asker sin femte NM-pokal. Dette var Frisk første Kongepokal siden 2002 da også mot daværende navnet Storhamar Dragons.
I 2020 la Petter Kristiansen opp sin karriere med 656 offisielle kamper for Frisk Asker som er klubbrekord.
Frisk Asker ble kåret som seriemester sesong 2020/21 på poengsnitt etter at grunnspillet ikke ble ferdigspilt og sluttspill ble ikke gjennomført. Dette på grunn av Koronaviruspandemien. Klubben var regjerende norgesmester i to sesonger etter at ingen sluttspill ble spilt.


=== 2021− i dag ===

Den 5. februar 2022 tok Frisk farvel med gamle Askerhallen og flytte inn i Varner Arena. Som hadde sin offisielle åpning den 19. februar 2022 mot Stavanger Oilers, Frisk Asker vant forøvrig kampen 3-2 etter overtid.


== Tabellen ==


== Sesongresultater ==

Dette er en liste over Frisk Askers resultater siden sesongen 2010/2011:
Sist oppdatert 11. november 2020.


== Meritter ==
 Norgesmesterskap (4): 1975, 1979, 2002, 2019.Tapende finalist (5 ganger): 

1974, 1986, 2001, 2008 og 2017.Seriemesterskap (6): 

1973/74, 1975/76, 1976/77, 1977/78, 2007/08, 2020/21 (sesongen avsluttet grunnet koronaviruspandemien og Frisk Asker ble dermed seriemester)Gullpuckvinnere

Morten Sethereng (1979).Spilleren med flest landskamper er: 

Thor Martinsen, som har 113 kamper.Spilleren som har flest kamper for klubben er: 

Petter Kristiansen med 692 kamper.


== Stab ==


== Laget ==


=== Spillerstall 2020/21 ===


=== Fredede draktnumre ===


== Statistikk og rekorder ==
Statistikken gjelder kun for seriespill.

     – spilleren er fortsatt aktiv


== Supporterklubb ==
«Frisk Tigers Support» (FTS), som ble stiftet 16. mars 2006, er supporterklubben til Frisk Tigers, og var en fortsettelse av gamle «Frisk Pussycats». Medlemstallet har variert fra en topp på nesten 400 i 2007/08 sesongen, og til nesten null i 2011/12 sesong. Supporterklubben har de siste årene lidd av liten tilvekst, og man har prøvd diverse tiltak.


== Se også ==
Frisk Asker
Asker Hockey
IK Tigrene
Asker


== Referanser ==


== Eksterne lenker ==
Offisielt nettsted